Predkladacia správa

	Zásady koordinácie plánovania a výkonu následných finančných kontrol prostriedkov Európskej únie a prostriedkov iných nástrojov finančnej pomoci zo zahraničia (ďalej len „zásady“) sa predkladajú ako iniciatívny materiál. 

	Ministerstvo financií Slovenskej republiky ako ústredný orgán štátnej správy pre finančnú kontrolu a vnútorný audit  v zmysle ustanovenia § 3 písm. a)  zákona č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení zákona č. 618/2004 Z. z. koordinuje vykonávanie následnej finančnej kontroly s inými kontrolnými orgánmi. Za koordináciu plánovania, výkonu,  monitorovania rozpracovanosti a výsledkov následných finančných kontrol prostriedkov Európskej únie a prostriedkov iných nástrojov finančnej pomoci zo zahraničia (ďalej len “kontrol”) je zodpovedné Ministerstvo financií Slovenskej republiky, odbor finančnej kontroly prostriedkov EÚ v rámci sekcie systému verejnej vnútornej finančnej kontroly, ktorý vykonáva centrálne plánovanie, výkon a monitorovanie výsledkov z kontrol v spolupráci so všetkými koordinovanými kontrolnými orgánmi/účastníkmi koordinácie.

	Účelom zásad v nadväznosti na vyššie uvedené kompetencie MF SR  je stanovenie jednotného postupu pri plánovaní, výkone a monitorovaní kontrol.

		Zásady sa okrem predmetu, cieľa koordinácie a základných definícií zameriavajú najmä na úlohy v oblasti koordinácie výkonu kontrolnej činnosti a stratégie plánovania a monitorovania výsledkov.

	Predkladaný materiál nemá negatívny finančný a ekonomický dopad, dopad na štátny rozpočet, podnikateľskú sféru, životné prostredie a zamestnanosť.